b'\n_START_ARTICLE_\nEy\xc3\xb0gunn Samuelsen\n_START_PARAGRAPH_\nEy\xc3\xb0gunn Jana Samuelsen (f\xc3\xb8dt Henriksen, 23. maj 1959 i S\xc3\xb8rv\xc3\xa1gur) er en f\xc3\xa6r\xc3\xb8sk l\xc3\xa6rer og politiker (Javna\xc3\xb0arflokkurin)._NEWLINE_Hun har realeksamen fra S\xc3\xb8rv\xc3\xa1gs sk\xc3\xbali fra 1976 og HF fra F\xc3\xb8roya Studentask\xc3\xbali og HF-skei\xc3\xb0 fra 1978. Samuelsen er cand.mag. i statsvidenskab og historie fra Roskilde Universitetscenter fra 1992. Hun har v\xc3\xa6ret ansat som l\xc3\xa6rer ved den tekniske skole i Klaksv\xc3\xadk siden 1987, afdelingsleder for HT uddannelsen 1994-2000, afdelingsdirekt\xc3\xb8r i Kulturministeriet 2000\xe2\x80\x932003. I 2003 blev hun ansat som distriktschef for HT uddannelsen i Teknisk Skole i Klaksv\xc3\xadk_NEWLINE_Samuelsen var bestyrelsesmedlem og formand for ungdomsforeningen S\xc3\xb8rv\xc3\xa1gs Ungmannafelag 1974\xe2\x80\x931978, bestyrelsesmedlem i den f\xc3\xa6r\xc3\xb8ske studentorganisation i K\xc3\xb8benhavn Meginfelag F\xc3\xb8royskra Studenta (MFS) i 1981, bestyrelsesmedlem i studentorganisationen Landsfelag F\xc3\xb8royinga \xc3\xad \xc3\x9atb\xc3\xbagving (LF\xc3\x9a) i 1984, bestyrelsesmedlem i husmoderforeningen Klaksv\xc3\xadkar H\xc3\xbasm\xc3\xb3\xc3\xb0rafelag i 1985, bestyrelsesmedlem ved Klaksv\xc3\xadkar sj\xc3\xbakrah\xc3\xbas 1990\xe2\x80\x931992 og medlem af det f\xc3\xa6r\xc3\xb8ske ligningsr\xc3\xa5d 1992\xe2\x80\x931996._NEWLINE_Hun meldte seg ind i Javna\xc3\xb0arflokkurin i 1988, og har v\xc3\xa6ret kommunestyremedlem i Klaksv\xc3\xadk siden 1. januar 1997. Hun har v\xc3\xa6ret medlem af Lagtinget siden 4. februar 2008, og m\xc3\xb8dte i perioden 2008\xe2\x80\x932011 som vicerepr\xc3\xa6sentant for Helena Dam \xc3\xa1 Neystab\xc3\xb8. Samuelsen er medlem af Lagtingets finansudvalg fra 2008 og gruppeformand fra 24. februar 2011. I oktober 2011 blev Samuelsen indvalgt p\xc3\xa5 eget mandat i Lagtinget. Hun er medlem af Lagtingets Finansudvalg 2011-2015.'